
Ovom težom ali lijepom biciklističkom rutom krenite najudaljenijim područjem Parka prirode Žumberak - 
Samoborsko gorje. Provesti ćete se zaštićenim krajolikom kanjonske doline probijene kroz dolomitne 
stijene sve do raštrkanih žumberačkih sela smještenih na prostranim, travnatim visoravnima 
karakterističnim za ovaj jedinstveni, najviši goranski prostor Središnje Hrvatske. Upoznati ćete brojne 
zapise prošlosti i kulture koje u sebi čuva ovaj kraj, naseljen od pradavnih vremena o čemu svjedoče 
arheološka nalazišta, ruševine strarih gradova i etnološke zbirke. 

Početak rute je Kostanjevac, središnje naselje i administrativni centar općine Žumberak, gdje nedaleko 
zgrade općine i bistora Mateo možete parkirati automobil. Od Kostanjevca ćete se glavnom cestom vratiti 
oko 4 km na jug kako biste došli do Medvenove Drage, kurije obitelji Medven i info centra Parka prirode 
lijevo uz cestu. 1 Otprilike jedan kilometar od glavne ceste prelaskom mostića i ulaskom u kamenolom 
prestaje asfalt i počinje makadamska cesta i konstantni uspon sve do Budinjaka. 

Ulazite u kanjon riječice Slapnice, jedne od najvećih pritoka Kupčine. Na 7,8 km od početka rute uočite 
skretanje desno u šumu za Vranjački slap. Prelazite jedan od puno mostića preko riječice Slapnice kojima 
ćete vozeći se kroz kanjon još mnogo puta prijeći vijugavi tok Slapnice. Ostavite li nakratko bicikl, 
markiranim planinarskim putem možete za desetak minuta stići do Vranjačkog slapa i dalje po želji do sela 
Vranjak. Biciklistička ruta nastavlja glavnom makadamskom cestom sve dublje u kanjon probijen kroz 
dolomitne stijene. 


Na otprilike 10,5 km od početka rute još je jedno označeno skretanje desno s rute markiranim planinarskim 
putem za 10 minuta do slapa Brisalo. Ovaj petnaest metara visok slap, ima posebnu čar zbog tankog 
mlaza vode koji sa samog vrha slapa pada direktno do dna i jezerca, veoma nalik tropskim slapovima. Na 
12,3 km od početka rute na makadamskoj cesti dolazite do mjesta gdje se kanjon riječice Slapnice 
maksimalno širi u prostranu travnatu dolinu. 


Prestaje hučenje riječice dok pada preko mnoštva malih slapova nastalih od sedrenih barijera. Slapnica 
počinje mnogo mirnije i tiše teći prostranom livadom okruženom šumom. Idiličnu sliku ovom širem dijelu 
kanjona daje Draganov mlin s lijeve strane uz cestu. Još oko 1 km vozite uz tok riječice Slapnice. Nakon 






jačeg desnog zavoja ostavljate kanjon nastavljate uspinjanje strmijom makadamskom cestom s 
nezaboravnim vidicima na kanjon. Ukupna dužina kanjona Slapnice kojim ste prošli je 10 km. Sada je pred 
vama konstantan, teži uspon lošijim makadamom uglavnom kroz šumu. 

Na raskrižjima slijedite oznake biciklističke staze Parka prirode Žumberak - Samoborsko gorje koja vodi 
prema Eko centru Budinjak. Od kraja kanjona Slapnice uspon vodi u dužini od 7,5 km do Jelenića. 2 Od 
Jelenića je još oko 3 km do raskrižja i asfalta u zaselku Vidovići. 3 Na 23,6 km od početka rute nalazite se u 
selu Vidovići. Skretanje s rute A vodi ravno uzbrdo i dalje po makadamu kroz šumu do Budinjaka i Eko 
centra Parka prirode s vrijednim arheološkim lokalitetom, poučnom stazom i kapelom Sv. Petke (772 m) 
odakle je dobar vidik. 

Plava biciklistička ruta na raskrižju u Vidovićima nastavlja lijevo po asfaltiranoj cesti kroz Mrzlo Polje do 
Gornje Vaši. 4 Gornja Vas je jedno od većih žumberačkih sela, granica područja grada Samobora i općine 
Žumberak. Smješteno je na istaknutom mjestu s preglednim vidikom na veliki dio Žumberka, dio 
Samoborskog gorja i Pokuplje, te cijeli Gorski kotar s Malom i Velikom Kapelom i stijenom Kleka iznad 
Ogulina. Kod trgovine lijevo uz cestu u Gornjoj Vaši odvaja se cesta za Kalje, moguće je planinarskom 
markacijom strmo se spustiti u kanjon Slapnice. 

Nakon Gornje Vaši ruta nastavlja nizbrdo kroz Petričko Selo. U Petričkom Selu moguće je skrenuti desno s 
glavne ceste na makadamsku cestu 5 . Skretanje s rute B preporuka je onima koji imaju više snage, a žele 
malo bolje upoznati Žumberak i njegove ljepote. Sa skretanja s rute na dijelu Petričko Selo - Tomaševci - 
Kekić Draga pruža se lijep vidik na arheološko nalazište Stari grad Žumberački lijevo dolje uz cestu. 


U nastavku također prolazite uz Sopotski slap i jamu Jazovku, te dolazite do Sošica. Dionica od skretanja 
Petričko Selo - Sošice po makadamskoj cesti dugačka je 9,5 km, dok je dionica Sošice - Kostanjevac 
asfaltiranom cestom dugačka 11,5 km. Ovim skretanjem ruta se produžava za oko 10 km, ali ostaje kružna 
i završava u Košta nj evcu. 


Ukoliko ne odlučite skrenuti desno s glavne ceste, nastavite ravno glavnom cestom oštro nizbrdo prema 
Kostanjevcu. Počinje nagli spust u zavojima stoga prilagodite brzinu vožnje. Prolazite kroz sela Hartje, 
Drašći Vrh i Željezno Žumberačko, sva smještena na grebenu s prelijepim vidicima na žumberački kraj. Na 
38, 7 km od starta je skretanje s rute C kod točke 6 . 


Na skretanju s rute C vrijedan je lokalitet crkva Sv. Nikole s ostacima Novog grada Žumberačkog, a predah 
i okrijepu možete potražiti u Seoskom domaćinstvu Podžumberak na istoj cesti. Prilazna cestica dolinom 
riječice Kupčine i potoka Vorbašica toliko je lijepa da vrijedi skrenuti s rute. Skretanje s rute produžava 
plavu rutu za nekih 8 km. U Jurkovom Selu rodna je kuća Petra Skoka (1881-1956), hrvatskog lingivsta i 
romanista. Odavde dolazite do točke 7 , odakle je još 800 m glavnom cestom do Kostanjevca i početka 
rute. 


Tehnički opis rute 

1. Skretanje s glavne ceste Kostanjevac - Krašić u Medvenovoj Dragi lijevo za kanjon riječice Slapnice. 

2. U selu Jelenići raskrižje cesta, ali li raskrižje plave i crvene biciklističke rute. Ruta nastavlja ravno uz 
kuću s desne strane ceste prema Budinjaku. 

3. U selu Vidovići, gdje ujedno i završava makadamski dio rute, ruta skreće lijevo na asfalt prema 
Mrzlom Polju i Gornjoj Vaši. Skretanje s rute A u selu Vidovići nastavlja makadamom ravno uzbrdo 
sve do sela Budinjak i Eko centra Parka prirode. 

4. Oprez na raskrižju cesta jer izlazite na glavnu državnu cestu Samobor - Bregana - Stojdraga - 
Kostanjevac u selu Gornja Vas. Nastavite ravno prema Petričkom Selu. 


5. Raskrižje nakon Petričkog Sela omogućava skretanje s rute B desno s glavne ceste na makadamsku 
cestu kojom se može produžiti plava biciklistička ruta i doći okolnim putem do Sošica. 

6. Skretanje s rute C u mjestu Žamarija odvesti će vas desno s glavne ceste kod gostionice Ribnjaci za 
Kupčinu Žumberačku i Žumberak., pratite oznaku na cesti. 

7. Oprez, dolazite na raskrižje s glavnom cestom Krašić - Kostanjevac - Sošice, nastavite lijevo prema 
Kostanjevcu još oko 700 m do početka rute. 


Kulturno-povijesne vrijednosti na ruti 

• Kurija obitelji Medven s mlin-vodenicom, Medvenova i Čunkova Draga, nad ulazom u kuću upisana je 
1868. godina, stambena kuća građena je na tradicionalan način, prizemni dio u kamenu, a katni u 
drvu. 

• Kanjon Slapnice - zaštićeni krajolik 10 km dugačke doline koja se proteže od podnožja glavnog 
žumberačkog hrpta podno Gornje Vaši do Medven Drage, gdje je ušće Slapnice u riječicu Kupčinu. 
Posebnu čar ovom zaštićenom krajoliku daju Vranjački slap i slap Brisalo, Vranjačka spilja odnosno 
Zidane pećine, te Draganov mlin jedina naseljena kuća u kanjonu Slapnice. Duž riječice slapnice, a 
naročito na slapovima se i danas taloži sedra. 

• Vranjački slap, kanjon Slapnice - manje je poznat, a time i manje posjećen. Slap se nalazi malo dalje 
iznad Vranjačke spilje, a bogat je vodom jedino u vlažnijim godišnjim dobima i nakon obilnih kiša. Put 
do slapa je od makadamske ceste kroz kanjon kroz šumu uz potok, a završava pod okomitom 
visokom stijenom preko koje pada veličanstven slap. 

• Slap Brisalo, kanjon Slapnice - slap pada s petnaestak metara visoke sedrene stijene. Poseban 
ugođaj stvara podnožje slapa, koje je u obliku velikog amfiteatra, s vlažnim kamenjem obraslim 
vodenim alagama, mahovinom i papratnjačama, te raznim biljkama koje vole vlagu. Prilaz je preko 
malog drvenog mostića i dalje nastaviti uz potok prateći planinarsku markaciju. Staza vodi uzvodno 
kraj potok do samog slapa. Iznad slapa put nastavlja dalje do sela Pećno koje sa još nekoliko sličnih 
zaseoka čini dragocjenu etnografsku cjelinu idiličnog starog Žumberka. 

• Arheološko nalazište Budinjak - u Budinjačkom polju je ustanovljena velika nekropola grobnih 
humaka s gradinskim naseljeme neposredno iznad grobišta. Ustanovljenje 141 grobni humak. 
Današnje stanje istraženosti omogućuje vremensko određenje nekropole u vrijeme 9.-6. st. prije 
Krista. 

• Kapela Sv. Petronile (Sv. Petke), Budinjak - sagrađena je 1827. godine u stilu klasicizma. Smještena 
je povrh naselja. 

• Crkva Sv. Petra i Pavla, Mrzlo Polje - nedavnim arheološkim istraživanjima na platou ispod župne 
crkve otkriveni su temelji romaničke crkve. Nova crkva je sagrađena 1666. godine, proširivana je i 
pregrađivana, a temeljito obnovljena 1907. godine. Od starije crkve je sačuvan dio svetišta, a od 
inventara iconostas iz vremena obnove 1907. god. sa secesijskim slikama i motivnima arhitekture. 

• Rimska nekropola u Gornjoj Vaši - smještena je na ravnici neposredno ispod naselja na nadmorskoj 
visini od oko 600 m. Arheološkim iskopavanjima su istražena 54 groba koju su bili paljevinski. Smatra 
se da je rimskodobno naselje u Gornjoj Vaši nastalo zbog rudnih bogatstava i da je funkcioniralo u 
drugoj polovici 1. i prvoj polovici 2. stoljeća nakon Krista. 

• Crkva Sv. Mihovila, Kalje - srednjevjekovna građevina, čiji mali polukružni prozor u svetištu moguće 
ima romaničko porijeklo. Crkva je barokizirana 1672. godine, a obnovljena i posvećena 1821. godine 
nakon osnutka župe 1789. godine. 

• Stari grad Žumberački, nedaleko Kekić Drage - nalazi se na vrhu stožastog brijega istočno od 
zaselka Kekić Draga. Spominje se već u 9. stoljeću, a u 12. stoljeću bio je u vlasništvu vlastele 
Sichelberg, po kojima je dobio ime, a poslije se naziv vjerojatno proširio i na cijelo gorje. U 14. 
stoljeću bio je vlasništvo vojvoda Habsburških. Nekoliko puta mijenja vlasnike, sve do turskih 


vremena i naseljavanja uskoka u 16. st., kada se napušta i gradi se Novi žumberački grad. Pokraj 
zidina je restaurirana obrambena kula i kapela Sv. Križa. 

• Crkva Sv. Petra i Pavla, Sošice - podignuta je 1750. - 1775. godine. Odmah do nje stoji i 
rimokatolička kapela Uznesenja Blažene Djevice Marije iz 17. st., obnovljena u 19. st. 

• Etno zbirka žumberačkog kraja, Samostan sestara Bazilijanki, Sošice 11, tel. 01 6297 559 - 
grkokatolički ženski samostan podignut je 1939. godine, a sestre posebno njeguju ljubav za tradiciju 
žumberačkog kraja i čuvaju vrijednu etnografsku zbirku. 

• Jama Jazovka, Sošice-Sopote - nalazi se 1 km istočno od Sošica, u šumi lijevo iznad ceste, a do 
otvora jame vodi staza 5 minuta od ceste ujedno i križni put gdje se svake godine 22.06. održava 
molitveno okupljanje. U jamu su nakon II Svjetskog rata bacani okrutno ubijeni bolesni hrvatski vojnici 
iz zagrebačkih bolnica. 

• Sopotski slap, Sopote - smješten je 3 km sjeveroistočno do sela Sošice. Nastao je zahvaljujući 
tankom vapnenačkom sloju koji se nalazi u građi Žumberačke gore. Policama je podijeljen na tri 
dijela ukupne visine 40 m. U podnožju slapa je stari mlin - vodenica koji doprinosi romantičnom 
ugođaju. Povrh slapa se može popesti prilično strmom stazom koja dalje vodi prema planinarskom 
domu na Vodicama (830 m). 

• Novi grad Žumberački, crkva Sv. Nikole i žumberački pil, Žumberak - podignut je za obranu od 
turskih napada, a uz to je bio I sjedište uskočkih kapetana. U 18. st. stradao je od požara i od tada su 
od njega ostale samo ruševine danas uglavnom prekrivene zemljom. Kompleks je smješten izvan 
naselja Žumberak u dolini između dva brda. Osobitost čini cjelina s crkvom Sv. Nikole (sadašnja 
izgrađena 1654. godine), zajedno sa župnim dvorom i baroknim pilom srama iz 17. st. 

Smještaj, ugostiteljska ponuda, sport, rekreacija i servisne informacije 

• Park prirode Žumberak - Samoborsko gorje, Info centar u kuriji Medven, Medvenova Draga 13, Eko 
centar Slani Dol, Slani Dol 1, tel. 01 3327 660, 3327 661, Eko centar Budinjak, Budinjak 7, tel. 3385 
740, e-mail: DDZsa@ppzsa.ora: www. ppzsa.ora 

• Planinarska kuća Vodice, nedaleko Sošica, smještaj, HPD Dubovac, Karlovac, tel. 01 3362 725 

• Mlin-vodenica Medven na riječici Kupčini, Čunkova Draga 19, Žumberak, smještaj, 

• tel. 01 6270 665, 6270 347 

• Bistro Mateo, Kostanjevac 5, Žumberak, tel. 01 6271 282, 6297 081 

• Komercijalni ribnjak - grill Deško, Kostanjevac 32a, Žumberak, tel. 01 6272 060 

• Gostionica Ribnjaci, Žamarija 1, Žumberak, tel. 01 6272 033 

• Izletničko turističko seosko domaćinstvo Podžumberak, obitelj Klanfar, tel. 01 6271 254 

• Krčma i grill Tena, Tupčina 2, tel. 01 6297 038, 098 415 549 

. Izletište Oštre obitelji Stanišić, Tupčina bb (Oštre), tel. 01 6297 099, 091 6297 099 

• Gostionica Radić llas, Sošice 15, Sošice, smještaj, tel. 01 6297 518, 098 1631 080 

• Gostionica Žumberak, Sošice 17, Sošice, smještaj, tel. 01 6297 537, 098 885 219 

Karta 6 — Crvena ruta 

tzzz.hr/biciklisticke-karte/karta-6/crvena-ruta 


Samobor - Bregana - Grdanjci - Koretići - Jelenići - Dragonoš - Sipački Breg - Smerovišće 
Preuzmite kartu 


Ruta je nešto zahtjevnija zbog ukupnog uspona koji savladava (1026 m), no može se podijeliti u dva dijela. 
Prvi nešto laganiji dio, pogodan za bicikliste rekreativce kao izlet i vožnja od Samobora preko Bregane i 
Grdanjaca do popularnih izletišta Bio parka Divlje vode i Žumberačkog eko sela u prirodnom okruženju 
doline riječice Bregane. Udaljenost od Samobora je oko 22 km, pa toliko treba računati i za povratak istim 
putem. 

Drugi dio ove rute bio bi za fizički nešto jače ljubitelje vožnje biciklom, spremne odvesti cijeli krug s puno 
uspona i strmih nizbrdica. Ruta prolazi vrlo lijepim krajolicima Samoborskog i Žumberačkog gorja s vidicima 
na žumberačke visoravni, sela i najviši vrh Žumberačke gore - Svetu Geru, posebno na dijelovima rute oko 
sela Golubići, Pavkovići, Dragonoš i Šipački Breg. Ruta najvećim dijelom prati već postojeću trasu 
označene biciklističke staze Parka prirode Žumberak-Samoborsko gorje, pa orijentacija uz pomoć ove karte 
neće biti nikakav problem. 


Ruta započinje na parkiralištu u središtu Samobora. 1 Na izlasku s parkirališta skrenite lijevo do kružnog 
toka, nastavite ravno uz Dom zdravlja do semafora. Na semaforu skrenite desno u Ulicu bana Josipa 
Jelačića. Na 4,2 km od početka rute prolazite raskrižje na kojem lijevo možete skrenuti za Veliku Jazbinu, 
Otruševac i Grgosovu špilju, a istovremeno i biciklistički servis “Instruktor”, ruta ovdje nastavlja ravno. 


Na raskrižju u Bregani 2 skrenite lijevo. Neposredno prije međudržavnog, poznatijeg “malog” graničnog 
prijelaza Bregana, skrenite lijevo cestom prema Grdanjcima i Gabrovici. Na 9,7 km od početka rute nalazite 
se u centru Grdanjaca na Y raskrižju 3 na kojem skrenite desno i nastavite cestom prema Gabrovici. Od 
graničnog prijelaza Bregana vozite uz samu granicu sa susjednom Republikom Slovenijom i EU kroz dolinu 
riječice Bregane. Nakon 13,8 km vožnje dolazite do Y raskrižja 4 neposredno prije restoran-izletišta Bio 
park Divlje vode. 


Na raskižju skrenite lijevo, dok desno cesta nastavlja uzbrdo prema Stojdragi, Budinjaku, Gornjoj Vaši i 
Kostanjevcu sve do Krašića odnosno Sošica. Nakon raskrižja prolazite uz restoran-izletište Bio park Divlje 
vode pa ovdje možete kratko zastati, odmoriti se ili pak okrijepiti. Ruta nastavlja pokraj ribnjaka i ubrzo 
prelazi u široki makadam koji vijuga najprije livadom, a zatim šumom uz riječicu Breganu prema restoran- 
izletištu Žumberačko eko selo i Koretićima. Na 21,6 km od početka rute dolazite u Koretiće do T raskrižja 5 
na kojem nastavljate ravno. 


Desno se makadam odvaja za Žumberačko eko selo. Na ovom mjestu možete odlučiti želite li se samo 
kratko odmoriti u Eko selu ili ovdje možda završiti vožnju, pa nakon ručka, okrijepe i odmora u prirodi 
krenuti nazad put Samobora istim putem vašeg dolaska. Ukoliko ste odmorni i dobro se osjećate, s ovog 
mjesta nastavite vožnju cijelog kruga. 

Ubrzo nakon rakrižja za Eko selo, odnosno lijevo za Scout i planinarski centar Koretići, počinje uspon 
prema Jelenićima. Na 24. km dolazite do T raskrižja s mostićem na kojem skrenite desno i pratite uzbrdo 
glavnu makadamsku cestu. Za otprilike 3 km od T raskrižja i mostića, dolazite na slijedeće T raskrižje na 





kojem nastavljate ravno, dok se desno makadamska cesta odvaja za Simrake. I dalje pratite glavnu 
makadamsku cestu. 


Na 27,7 km na Y raskrižju skrenite lijevo prema Jelenićima. Cesta dalje desno od raskrižja vodi uzbrdo 
prema Budinjaku i Eko centru Parka prirode. U centru Jelenića je Y raskrižje 6 s raspelom, ovdje skrenite 
lijevo, pratite oznaku biciklističke staze broj 3 Parka prirode. Uspinjanjem i izlaskom iz šumovitog kanjona 
riječice Bregane, u daljnjoj vožnji rutom prema selu Dragonoš uživate u žumberačkim vidicima. Ubrzo 
prolazite kroz pitoreskno selo Golubići, a zatim pokraj crkve Sv. Ivana s grobljem. Nedaleko crkve je i 
lokalna oznaka i prilaz jednoj špilji lijevo uz cestu. Nastavite makadamskom cestom prema selu Pavkovići. 
U Pavkovićima, na 31,3 km od početka rute, na Y raskrižju skrenite desno i pratite oznaku biciklističke 
staze broj 3 Parka prirode. 


Na 34,6 km od početka rute dolazite usred šume na jedno Y raskrižje 7 . Ovdje nastavite ravno uzbrdo i 
pratite biciklističku oznaku staze 3a Parka prirode. Desno nizbrdo odvaja se označena staza 3b Parka 
prirode prema Dragi i Gorici Svetojanskoj, a moguće je povezati je s biciklističkom kartom broj 5 Turističke 
zajednice Zagrebačke županije. Vožnju nastavite uzbrdo vrlo lijepom i prilično gustom šumom. 


Ljetna vožnja hladovinom pravi je užitak. Na 36,7 km dolazite na veliko Y raskrižje na kojem skrenite desno 
za Dragonoš, dok lijevo makadam vodi za Jarušje. Uskoro ulazite u Dragonoš. Dragonoš je poznato 
planinarsko raskrižje puteva od Japetića prema Svetoj Geri ili Noršić Selu, ali i Slanom Dolu, slapu Cerinski 
vir i Smerovišću. 


Poznato je također i motiv je mnogih fotografa zaljubljenika u Samoborsko gorje radi svog lijepog i 
istaknutog položaja na brijegu s crkvom Sv. Antuna. U središtu sela, kraj bunara, skrenite lijevo prema 
Šipačkom Bregu i pratite biciklističku oznaku 3 Parka prirode. 


Od Dragonoša se pružaju fantastični vidici na Svetu Geru i žumberačke visoravni s razbacanim selima, a 
za lijepog vremena pogled prema jugozapadu seže sve do grada Ogulina i stijena poznatog alpinističkog i 
planinarskog središta - Kleka. Neposredno prije ulaska u Šipački Breg (40,3 km) završava makadam i 
započinje asfalt. Započinju i strmiji spustevi na kojima treba biti oprezniji pogotovo na 43,4 km od starta 8 
kada započinje niz oštrih zavoja na jako strmoj nizbrdici gdje treba posvetiti posebnu pozornost i prilagoditi 
brzinu uvjetima na cesti. Jedan od lokalno, slabije označenih desnih odvojaka s ceste dok vozite nizbrdo, 
po želji, vas može odvesti za samo 15 minuta do slapa Cerinski vir smještenog na označenoj planinarskoj 
stazi. 


Nakon 44,6 km od početka rute ulazimo u Smerovišće s poznatim izletištem-restoranom Dumić, prikladnim 
za odmor i okrijepu. U Smerovišću završavaju svi strmiji dijelovi rute, te se vraćate prema Samoboru. Na 49 
km dolazite na Y raskrižje s mostom 9 na kojem nastavljate ravno, dok se lijevo uzbrdo odvaja cesta za, 
skretanje s rute D , Eko centar Slani Dol Parka prirode Žumerak - Samoborsko gorje, jednog od najboljih 
mjesta za upoznavanje sa svim vrijednostima parka prirode. 

Uskoro ulazimo u Samobor. Na semaforu, na raskrižju ulica Ferde Livadića, Starogradske i Obrtničke, 
skrenite desno u centar prema glavnom gradskom trgu uz Samoborski muzej, Hotel Lavica i Hotel Livadić. 
Nemojte otići kući dok se ne nagradite, a netom odvoženu rutu zasladite poznatim samoborskim 
kremšnitama. Ponesite kući i poznate samoborske gastro suvenire: bermet, muštardu ili pak samoborsku 
salamu ili ih kušajte u jednoj od simpatičnih domaćih gostionica. Iz centra nastavite Ulicom Mirka Kleščića 
uz riječicu Gradnu do parkirališta na Trgu Matice hrvatske. Dođite nam opet! 


Tehnički opis rute 


1. Parkiralište kod kino dvorane na Trgu Matice hrvatske u Samoboru. 

2. Bregana. Na raskrižju u Bregani skrenite lijevo i nastavite do međudržavnog (“malog”) graničnog 
prijelaza Bregana. Prije samog prijelaza skrenite lijevo cestom za Grdanjce. 

3. Grdanjici. Na raskrižju skrenite desno. Pratite glavnu cestu prema Gabrovici i Bio parku Divlje vode. 

4. Gabrovica. Kod Bio parka Divlje vode, na raskrižju skrenite lijevo. Nakon 300 m počinje makadamska 
cesta, po kojoj uz Divlje vode nastavite dolinom riječice Bregane prema Koretićima. 

5. Koretići. Na T raskrižju nastavite ravno. Desno je skretanje za Žumberačko eko selo. 

6. Jelenići. Y raskrižje, s raspelom. Ovdje skrenite lijevo prema Golubićima i Pavkovićima, pratite 
biciklističku oznaku broj 3 za biciklističku stazu parka prirode. 

7. Na raskrižju nastavite ravno. Desno se odvaja skretanje za Dragu i Goricu Svetojansku i spoj sa 
rutom na karti 5 TZ Zagrebačke županije. 

8. Nakon Dragonoša, gdje počinje makadamski spust prema Šipačkom Bregu, nekoliko je oštrih zavoja. 
Potreban je oprez i brzina spuštanja prilagođena uvjetima na cesti. 

9. Hamor. Y raskrižje dvije asfaltirane ceste. Nastavite ravno prema Samoboru. Lijevo se odvaja 
skretanje s rute ” D ” prema Slanom Dolu i Eko centru Slani Dol Parka prirode Žumberak- 
Samoborsko gorje. 


Kulturno-povijesne vrijednosti na ruti 

• Samoborski muzej, Livadićeva 7, tel. + 385 1 3361 014, osnovan 1948.g. s prirodoslovno-geološkom, 
arheološkom, etnografskom i kulturno-povijesnom zbirkom. Pogledajte velociped Mirka Kleščića, 
tadašnjeg predsjednika Biciklističkog društva Samobor, iz 1877 g. kojim je njegov vlasnik već 1887. 
g. otputovao u Trst. 

• Muzej Marton, Jurjevska 7, tel. + 385 1 3364 160, prvi privatni muzej u Hrvatskoj, kolekcija slika, 
porculana, staklenih i srebrnih predmeta, namještaja i drugih umjetnina iz vremena 18. i 19. st., 
www.muzej-marton.hr 

• Galerija Priča u Pučkom otvorenom učilištu Samobor, slike umjetnika Zlatka Priče, tel. + 385 1 3360 
112, 3360 267, www.pousamobor.hr 

• Barokni kompleks Franjevačkog samostana i Crkva Uznesenja B.D. Marije, Samobor iz razdoblja 
1712. do 1731. g. s vrijednim inventarom iz vremena gradnje. Posebna vrijednost interijera crkve je 
raskošna iluzionistička freska Uznesenje Marijino iz 1752. djelo F. Jelovšeka. Adresa: Langova 18, 
tel.+ 385 1 3360 810. 

• Župna crkva Sv. Anastazije, Samobor, spominje se 1334.g. 

• Kapela Sv. Antuna, Dragonoš, sagrađena u 18. st., oltar Sv. Ante i propovjedaonica su iz početka 20. 
st. 

• Cerinski vir je najveći i najslikovitiji slap u Samoborskom gorju. Nalazi se u uskoj dolini strmih strana 
kojom teče Javorački potok. Voda se spušta u kaskadama stvarajući svojim glasnim hukom lijep 
doživljaj. Prilaz je nedaleko Smerovišća, u oštrom zavoju na cesti Smerovišće - Šipački Breg treba 
skrenuti desno na nizbrdici za oznakom uz vikendice Donje Cerine i livadom nizbrdo do potoka i 
podnožja slapa. 

• Eko centar Parka prirode Žumberak - Samoborsko gorje, Slani Dol 1, skretanje s rute D , uprava 
parka prirode, u prizemlju kuće otvorena je stalna izložba s prikazom osnovnih bioloških i geoloških 
obilježja Samoborskog i Žumberačkog gorja, dok je u gornjoj prostoriji uređena planinarska 
blagovaonica, tel. + 385 1 3327 660, 3327 661. U selu Slani Dol (480 m) smještenom na gorskom 
hrptu je također i trgovina, gostionica i poklonac Sv. Florijana iz 1937. godine. 


Smještaj, ugostiteljska ponuda, sport i rekreacija 


• Hotel Livadić, Trg kralja Tomislava 1, Samobor, tel. + 385 1 3365 850, 3365 851, www.hotel-livadic.hr 

• Hotel Lavica, Livadićeva 5, Samobor, tel. + 385 1 3324 946, www.lavica-hotel.hr 

• Pansion Golubić, Obrtnička 12, Samobor, tel. + 385 1 3360 937, fax. 3360 030 

• Hotel Samoborski slapovi, Hamor 16, 10430 Samobor, tel. + 385 1 3384 061, 3384 063, 3384 059 

• Garni Hotel Samobor, Ul. Josipa Jelačića 30, Samobor, tel. + 385 1 3366 970, 3366 971, www.hotel- 
samobor.hr 

• Izletište Bio park Divlje vode, Stojdraga 2, 10432 Bregana, smještaj, tel. + 385 1 3387 623, 3376 082, 
www.karlo.hr 

• Izletište Žumberačko eko selo, Kravljak 13, Koretići, 10456 Kalje, smještaj, tel. + 385 1 3387 472, 
3387 473, www.eko-selo.hr 

• Scout i planinarski centar Koretići, Koretići, mob. 098 310 808, 098 583 891 

• Gostinjac - planinarski dom Sv. Bernard, Veliki Lovnik nedaleko sela Dragonoš, tel. + 385 1 3385 
276, 3375 530, www.bratovstina-sv-bernarda.hr 

• Izletište Dumić, Smerovišće 26, 10430 Samobor, tel. 01 3384 025 

Servisne informacije 

• Turistički ured Samobor, Trg kralja Tomislava 5, tel. + 385 1 3360 044, 3360 050, e-mail: tzg- 
samobor@zg.t-comt.hr; www.samobor.hr 

• Eko centar Park prirode Žumberak - Samoborsko gorje, Slani Dol 1, 10430 Samobor, tel. + 385 1 
3327 660, www.ppzsg.org 

• Nadzorna postaja parka prirode Grdanjci, Grdanjci 57, 10432 Bregana, tel. 1 3323 848, zeleni telefon 
i fax: 1 3324 514 

• Policijska postaja Samobor, Trg kralja Tomislava 6, tel. + 385 1 3361 555 

• Pogranična policija Bregana, Samoborska 12, tel. + 385 1 3375 305 

• Dom zdravlja Samobor, Gajeva 37, tel. + 385 1 3330 708, 3330 700 

• Biciklistički servis i trgovina, Tomislav Bošnjak, Ljudevita Gaja 36, Samobor, tel. + 385 1 3323 491, 
mob. 098 177 0257, e-mail: info@instruktor-bike.hr; www.instruktor-bike.hr. Servis: Velika Jazbina 43, 
Bregana. 

• Bankomati Zagrebačke banke u Samoboru: Langova 9, Šmidhenova 1, Beber- Svetonedeljska 13 


